Document ID: /roh_data/filtered/fineweb-2-filterrobots_roh.jsonl.gz/21718

Mattias Menzli (37) ed Elena Könz (35) vegnan a co-commentar ils finals da la concurrenza. Mattias Menzli ch'è l’expert da freeski sa legra spezialmain che l’indigen Andri Ragettli è quest onn da la partida. El enconuschan er persunas ch’è n'han betg propi in connex cun il sport da freeski. Uschia vegn Andri Ragettli segir a procurar per ina buna atmosfera.
Il punct culminant da l’experta da snowboard, Elena Könz, è la concurrenza d’aissa da las dunnas. L’Engiadinaisa è vegnida 2015 campiunessa mundiala en il Big Air ed enconuscha la scena. Spezialmain interessant vegnia per ella da guardar las atletas svizras ch’ella enconuscha anc da ses temp activ. Elena Könz menziuna qua ina Mona Danuser da Flem u er ina Bianca Gisler da Scuol.
Elena Könz è anteriura profi-snowboardista ed è daventada il 2015 campiunessa mundiala en il Big Air.
Mattias Menzli è anteriur freeskier ed è sa participà durant ses temp activ a concurrenzas sco freestyle.ch u er a campiunadis mundials da juniors.
RTR mussa il final da snowboard e freeski live. Dapli infurmaziun sut: rtr.ch/bigair